A Boogie wit da Hoodie

Julius Dubose, esinejanimega A Boogie wit da Hoodie või A Boogie (sündinud 6. detsembril 1995), on USA räppar, laulja ja laulukirjutaja. Julius Dubose on sündinud ja üles kasvanud New Yorgi Bronxi linnaosas Highbridge'is. Ta õppis Clintoni keskkoolis, kus tal esialgu kõik sujus. Iseloomult oli ta häbelik ja salapärane ning juba varakult tärkas temas huvi laulusõnade kirjutamise vastu, kuid seda hoidis ta esialgu salajas. Räppimine hakkas Dubose'i huvitama juba 12-aastaselt. Siis aga sattus Dubose halvale teele: puudus enamikust tundidest, hakkas müüma ja tarvitama narkootikume. Kui Dubose'i vanemad tema eluviisist ja puudumistest teada said, siis otsustasid nad, et saadavad oma poja Florida Tulemuspõhise Ettevalmistuse akadeemiasse (PBPA), lootes, et ta lõpetab seal pooleli jäänud keskkooli. Floridas oli Julius koduarestis, tänu millele oli tal kooli kõrvalt palju aega ning see andis võimaluse töötada laulukirjutamisega, mõelda sõnadele rütm ning räppida. Tema peamised iidolid olid kuulsad Ameerika Ühendriikide räpparid Kanye West ja 50 Cent. Dubose oli muusikast nii sisse võetud, et ehitas oma Floridas asuvasse korterisse väikese stuudio. Läbi raskuste suutis ta akadeemia siiski lõpetada. Pärast kooli lõpetamist pühendus ta peamiselt oma loodud kompositsioonidele ja tegi juhutöid, et ära elada. Esimese loona ilmus Dubose'il "Temporary". Selle laulu väljaandmise ajal oli ta kõigest 19-aastane. Loo tegid huvitavaks rütm ja kulgemine, mis on hiphopi puhul väga olulised. Tema muusika tootja oli Myster White, kes lisas muu hulgas loole ka tausta. Pärast koostööd Myster White'ga läks Dubose tagasi New Yorki, et panna algus oma tõelisele karjäärile. Ta asus tööle Quincy "QP" Acheampongiga, kes aitas tal kujundada oma stuudiot ja luua muusikat. Nende esimene ühine lugu kandis nime "Artist", mis ilmus veebruaris 2016. Oma järgmise projekti kallal töötades elas Dubose üle lahkumineku oma tüdruksõbrast ja see mõjutas teda nii rängalt, et ta lisas kõik oma kurvad emotsioonid tekstidesse. Puhtast südamest tulevad lood läksid omakorda kuulajatele vägagi peale. Järgmisena alustas Dubose koostööd räppariga Don Q, kellega ta avaldas 2016. aasta mais albumi "Highbridge the Label: The Takeover Vol 1". See album anti välja plaadifirma Atlantis Records kaudu. 2016. aasta oktoobris avaldas Dubose oma esimese laiendatud loo "TBA", mis sai 63. koha USA edetabelis Billboard 200 ning ka ajakirja Rolling Stone 2016. aasta 40 parima räppalbumi listis. Dubose on teinud koostööd ka paljude teiste silmapaistvate artistidega, nagu Kodak Black, 21 Savage, Trey Songz, Dj SpinKing, PnB Rock, YoungBoy Never Broke Again ja Chris Brown. Dubose'i teeb eriliseks see, et tema räppimise stiil ei sarnane tavapärastele stiilidega. Tema kompositsioonid üsnagi harmoonilised ning sõnadest ei peegeldu nii palju vägivalda. Julius Dubose'i vara väärtuseks on hinnatud ligi 3,5 miljonit USA dollarit.[viide?] Debüütalbum „The Bigger Artist“ anti välja 29. septembril 2017 plaadifirma Atlantic Records kaudu. Albumis teevad kaasa ka Chris Brown, Trey Songz, Kodak Black, 21 Savage, PnB Rock, YoungBoy Never Broke Again, Don Q ja Robin Thicke. Teine album, „Hoodie SZN“, ilmus 21. detsembril 2018. Seal teevad kaasa sellised esinejad nagu 6ix9ine, Nav, Offset, Tyga, Juice Wrld, Queen Naija, Young Thug, Lil Durk, PnB Rock, Lil Quee, Quando Rondo, Don Q ja Trap Mannya. Julius Dubose esines 2018. aastal Pärnu rannas toimuval festivalil Weekend Festival Baltic.